Shadow of the Colossus (2018)

Shadow of the Colossus er et action-eventyrspill utviklet av Bluepoint Games og gitt ut av Sony Interactive Entertainment til PlayStation 4. Det er en nyutgave av spillet gitt ut til PlayStation 2, også kalt Shadow of the Colossus, bare med grafikk i Ultra-HD. Utviklingen av prosjektet ble ledet av Bluepoint, som lagde HD-nyutgaven av spillet til PlayStation 3, med hjelp av SIE Japan Studio. Spillet ble nyutviklet fra bunn av, uten gjenbruk fra originalspillet til PlayStation 2 og den tidligere nyutgaven til PlayStation 3. Selve spillet spilles likevel på samme måte som de tidligere utgavene, bare med nytt kontrolleroppsett.

Spillet ble godt mottatt og fikk ros for at det bevarte måten originalspillet spilles, men forbedret grafikken dramatisk. Det nye kontrolleroppsettet ble også godt mottatt.

Spillet 
Spillet ligner veldig originalspillet i måten det spilles gjennom på. Man prosesserer gjennom spillet i klare skritt, ved å bekjempe en koloss av gangen. Man starter spillet sentralt i et stort landskap, og man skal finne en koloss, bekjempet den, og repetere dette til alle 16 kolossene er bekjempet. De fleste kolossene befinner seg i fjerne områder, som for eksempel på toppen av klipper eller inne i gamle ruiner.

Spilleren kan velge mellom flere grafikkmoduser i denne nyutgaven. På en vanlig PlayStation 4, kjører spillet 1080p 30 FPS. På en PlayStation 4 Pro, kan man velge mellom å kjøre spillet i 1440p (oppskalert til 4K) 30 FPS, eller 1080p 60 FPS.

Utvikling 
Sony annonserte en nyutgave av Shadow of the Colossus til PlayStation 4 under Electronic Entertainment Expo i 2017. Denne versjonen er utviklet av Bluepoint Games, som også utviklet nyutgaven til PlayStation 3. Det var Bluepoint Games ide å nylage spillet til den nye konsollgenerasjonen, og etter å ha snakket med Sony Japan begynte utviklingen. I et intervju med Game Informer fortalte Bluepoint Gamess produsent Randall Lowe og teknisk direktør Peter Dalton at originalspillet var på mange av de ansattes lister over beste videospill noen sinne.

Utviklerne nylagde grafikken til spillet fra bunn av, men kjernen i spillet forblir den samme sammenlignet med originalspillet, utenom det nye kontrolleroppsettet. Spillet bruker samme kodebase som det originale PlayStation 2-spillet.

Spillet ble sluppet ut 6. februar 2018 i Nord-Amerika, 7. februar i PAL-regionene og 8. februar i Japan.

Mottagelse 

Shadow of the Colossus fikk gode anmeldelser fra kritikere ifølge Metacritic.

Brett Makedonskis ga spillet 10 av 10 på Destructoid og skrev at spillet ikke var perfekt, men at det var så nærme man kunne komme og at dette blir den nye toppen å slå.

Nick Plessas's ga spillet 8,5 av 10 i Electronic Gaming Monthly og skrev at slike nyutgaver av spill er som lavthengende frukt for spillutvikling, men at Bluepoint Games gjorde en god jobb med å utvikle denne nyutgaven, med en forbedret spillopplevelse som fortsatt bevarte originalspillets ånd.

Tom Hurley fra GamesRadar ga spillet 4 av 5 stjerner og skrev at spillet var både en flott nyutgave og et fornøyelig «nytt» spill i seg selv.

Referanser

Eksterne lenker 
 

Videospill fra 2018
Action-eventyrspill
Kunstspill
PlayStation 4-spill
Videospill utviklet i USA
Videospill utviklet i Japan